………. આપણે કોઈને છંછેડવા નહિ. આવરણ અમસ્તું જ સ્ફોટક છે. હીરૂભાઈ ડોક્ટર લખે છે : ‘તાત્કાલિક હિંદુસભાની કારોબારી બોલાવી. એકવીસ સભ્યો હતા. બધા જ દોડી આવ્યા. જમનાદાસ શેઠને બંગલે મિટિંગ બોલાવી. બધા જ ઉશ્કેરાટમાં હતા. કંપાઉન્ડમાં પણ સેંકડો માણસો આવીને ભરાયા હતા. અમે બધાએ શાંતિ રાખી, જે થાય તે જોવા કહ્યું. અમારા ઉપપ્રમુખ રેવાશંકરભાઈએ આખો બનાવ ઊભા થઈને વર્ણવી બતાવ્યો. અને સૂચનો માગ્યા કે કેવાં પગલાં લેવા ?’